ħarġa LXXX 2008: 83 Ħuta Aki Salmela Traduzzjoni ta' Simone Inguanez fil-Laboratorju Internazzjonali tal-Kitba organizzat mil-Literature Across Frontiers u Inizjamed fl-2006. Ħ.m tajba din il-ħuta, imma ma tiġbdekx. Tagħti lemħa 'lħajja — mitluqa fuq il-mejda kiesħa, fil-kċina. Għerja ħuta, għerja min-natura ta' ħuta. Għadhom jarmu d-dawl tal-mewġ safi, ħbub għajnejha — il-ġenna fonda kkonvertita, li taf tgħaddi minn fuq rasna bħal misteru. 'Kk tagħfas widintek kemm tiflaħ, taf tisma' l-mewġ ipespes minn taħt qxurha goff, u taf kważi taqra l-messaġġ kwiet li qandlet magħha mill-qiegħ. L-ilmijiet fondi kollha skuri, forsi tpespes, li kellha sehem minn dil-lingwa. Għax m' għandhiex , tikkuntenta bi tnehida. U kemm jitniehed bil-mod il-mewġ mill-qxur tal-ħut stendut, bħas-sliem tassew li l-ħajja stess ma tifhem qatt sew f'kull min għandu biċċa minnha. U kemm ipespes bil-mod il-mewġ mill-qxur tal-ħut stendut bħal ninfa tpespes 'l-għaxwali 'qas biss nistħajlu naqbdu tarfha, ma jseħħilna. U kemm ipespes bil-mod il-mewġ fil-qxur tal-ħut stendut, bħal ħalel li jġibu u jieħdu lura dan il-ħsieb, u kull min jimmansah l-istess ħsieb. X'iktar kien ipespes dan il-mewġ mill-qxur stendut ta' dil-ħuta, li ma kinitx tistenniek fuq platt, ġej bla sabar ma' dil-mejda lesta, tifli 'l-mewġ imġewwaħ jitqalleb miġbud lejn il-qamar7 Aki Salmela huwa poeta u traduttur. Ippubblika żewġ kotba ta' poeżiji bil-Finlandiż - Sanomattomia lehtiċi (Untold Papers 2004) li bih rebaħ il-premju prestiġjuż Kalevi Jantti u Leikitċiċin kotia (Let's Plav Home, 2005). Ippubblika wkoll ktieb ta' poeżiji esperimentali bl-Ingliż — Word in Progress (2004). Salmela ttraduċa lil John Ashberv (2005), u wħud mill-poeżiji ta' Russell Edson, (2006). Huwa magħruf l-iktar għall-poeżiji esperimentali u innovattivi li jikteb. Għal dawn l-aħħar tliet snin kien wieħed mill-edituri tar-rivista tal-poeżija TulidSavu u huwa wkoll wieħed mill-edituri ta' — poEsia — serje ta' kotba ta' poeżiji innovattivi.